Document ID: 32006R1861

KOMISSION ASETUS (EY) N:o 1861/2006,
annettu 15 päivänä joulukuuta 2006,
maatilailmoituksesta annetun asetuksen (ETY) N:o 2237/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 7 artiklan 3 kohdan,
sekä katsoo seuraavaa:
(1)
Maatilojen tulojen selvittämiseen käytettävästä maatilailmoituksesta 23 päivänä syyskuuta 1977 annetussa komission asetuksessa (ETY) N:o 2237/77 (2) vahvistetaan maatilailmoituksessa annettavien kirjanpitotietojen tyyppi.
(2)
Maatilailmoituksen sisältöä on tarpeen mukauttaa rakennerahastoja ja maaseudun kehittämistä koskevien uusien säännösten mukaiseksi, ja eräitä maatilailmoituksen osioita on tarpeen selventää, yksinkertaistaa tai yhtenäistää.
(3)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2237/77 liitteet I ja II tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilikaudesta 2007, joka alkaa 1 päivän tammikuuta ja 1 päivän heinäkuuta 2007 välisenä aikana.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 2006.

Labels: 6